Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei ja tervetuloa maailmaani, joka on luonnollisesti yliluonnollinen.
Vieraani matkustaa ympäriinsä -
ja tekee enemmän ja rohkeampia ihmeitä kuin kukaan muu.
En ollut ennen nähnyt sitä, mistä kohta kerron teille.
Eräs ihminen piti kädessään keinotekoista silmää.
Se kuului jonkun toisen ihmisen päähän.
Se kuului sinne, mutta se oli tämän ihmisen kädessä.
Miksi? Koska uusi silmämuna oli juuri syntynyt. Haluatteko nähdä sen?
Vieraani on Randy Clark. Kävit baptistien pappisseminaaria, -
mutta Jumala piti sinua silmällä.
Luulen, että eräs elämäsi tärkeistä hetkistä oli se, kun John Wimber, -
Vineyard-liikkeen perustaja, profetoi sinulle. Mitä hän sanoi?
Hän kertoi, että kun oli nähnyt minut ensi kertaa 10 vuotta aiemmin, -
Jumala oli puhunut hänelle korvin kuultavalla äänellä.
Herra oli sanonut lähettävänsä minut kerran maailman ympäri, -
jotta rukoilisin Pyhän Hengen lahjoja ja täyteyttä pastoreille ja johtajille.
Profetian vuoksi John antoi minun tuolloin varjostaa itseään.
Hän halusi kouluttaa minua.
Jumalan läsnäolo vahvistuu hetki hetkeltä.
Sait suuren Pyhän Hengen vuodatuksen. Miten kuvailisit sitä?
Se on voitelun siirtämistä. Selitys on hiukan harhaanjohtava, -
koska Jumala voi välittää kauttamme enemmän kuin meillä oikeastaan on.
Ei kuulosta reilulta. Annat enemmän kuin sinulla on!
Kyllä, usein. Se moninkertaistuu.
Kävit Rodney Howard-Brownen kokouksissa, -
koska kaipasit enemmän Jumalaa, mutta jäit aina rukousjonoon, -
kunnes kerran hän rukoili puolestasi.
Hän rukoili puolestani viisi kertaa.
Millainen nälkä Jumalan puoleen! Viisi kertaa yhdessä kokouksessa.
Menin jonoon aina vain uudestaan.
Menin Rodneyn kokoukseen Floridan Lakelandissa.
Hän näki Jumalan voiman minussa ja kutsui minut eteen rukoiltavaksi.
Kohta makasin maassa, ja käsiini tuli tuo vapina, tuo voima.
Ne vääntyivät vähäsen ja tulivat kylmiksi ja koviksi. Rodney sanoi: -
"Niissä on Jumalan tuli. Mene kotiin ja rukoile ihmisten puolesta." Tein sen.
Olit toki kokenut ihmeitä jo ennen sitäkin, mutta olen utelias tietämään, -
mitä tapahtui seurakunnassasi tuon Hengen vuodatuksen jälkeen?
Eräs luterilainen ylistysryhmän jäsen näki kirkkauden pilven kirkon yllä.
Kukaan ei ollut ennen kaatunut perustamani seurakunnan historiassa.
Aamukokous alkoi kahdeksalta, ja osa pääsi ylös vasta puoli viideltä.
Lattialla maatessaan he näkivät näkyjä ja paranivat sisäisesti.
Jo vuonna 1994 menit erääseen pikku seurakuntaan Torontossa.
Parin päivän kuluttua siellä puhkesi herätys, -
ja seurakuntaan tuli neljä miljoonaa ihmistä kaikkialta maailmasta.
Järkytyitkö siitä, mitä siellä tapahtui?
Olin innoissani ja järkyttynyt, koska sanoin tyttärelleni, -
joka itki lähtiessäni, että lähdin matkalle ensi kertaa 20 vuoteen -
ja palaisin neljän päivän kuluttua. Ehkä tämä matka jäisi viimeiseksi.
Mutta lähtöä edeltävänä iltana sain profetian, jonka mukaan -
Jumala vahvistaisi minua suuresti.
Odotin siis Jumalan toimivan, mutta Hän ylitti odotukseni monin verroin.
Randyhan rukoilee, että ihmiset saisivat enemmän kuin hän itse.
Olen haastatellut monia heistä. Kerro lyhyesti Heidi Bakerista, -
jolle rukoilit voitelua. Mitä hänelle tapahtui?
Jumala sanoi tietävänsä, että Heidi halusi Mosambikiin.
Jumala antaisi hänelle sen maan, ja monet sairaat paranisivat siellä.
Jumalan voima iski häneen, ja hänen tuli todella kuuma.
Hän hikoili. Jumalan voima oli niin vahva, että hän uskoi kuolevansa.
Jumala sanoi hänelle ääneen: "Hyvä, tarvitsen sinua kuolleena."
Heidi ja hänen miehensä perustivat neljä seurakuntaa 17 vuodessa.
Työ melkein tappoi heidät. Jumala näytti hänelle näkyjä viikon ajan.
Kuinka monia he ovat tavoittaneet? ―Tiedän, että yli miljoona ihmistä -
on pelastunut heidän työnsä kautta. Yli 10 000 seurakuntaa on perustettu.
10 000 seurakuntaa! Leif Hetland. Mitä hänelle tapahtui, kun rukoilit?
Sain sanan, että hän olisi pimeässä paikassa ja toimisi puskutraktorina, -
raivaisi tietä tiettömiin paikkoihin ja johdattaisi monia valoon.
Hän kaatui maahan ja makasi siinä kolmisen tuntia vapisten.
Armolahjat alkoivat toimia hänessä. Arabimaassa alkoi tapahtua ihmeitä.
Hän on johtanut miljoona muslimia Herran luo. ―Miljoona muslimia, wau!
Innostun meidän molempien puolesta!
Randy rukoilee ihmisten puolesta televisiossa, ja he saavat voitelun.
Kerro naisesta Lontoossa.
Se tapahtui edellisen ohjelmasi kautta, jossa vierailin.
Ohjelma esitettiin uusintana. Rukoilin Hengen vuodatusta.
Hän oli kotirouva eikä ollut mukana palvelutyössä. Hän kaatui lattialle -
eikä voinut liikkua eikä puhua, vaikka olikin tajuissaan.
Hän makasi siinä tuntikausia. Puoliso tuli kotiin ja näki hänet siinä.
Mies luuli hänen saaneen kohtauksen ja soitti ambulanssin.
Ambulanssi vei hänet sairaalaan, ja hän sai puhekykynsä takaisin -
vasta sairaalan ensiavussa. ―Kerro nopeasti 7-vuotiaasta pojasta.
Moni koki tämän olevan merkki siitä, että minun piti palkata hänen isänsä.
Tämä 7-vuotias poika katsoi ohjelmaamme perheensä kanssa.
Yhtäkkiä hän kaatui lattialle ja makasi siellä tuntikausia.
Hän pyysi isäänsä kantamaan hänet vessaan, koska ei voinut nousta.
Vanhemmat toivat hänelle syötävää lattialle.
Uskon, että Jumala haluaa tehdä jotain palvelutyölleni tämän miehen -
ja hänen poikansa kautta. Isä kysyi pojalta, mikä oli hätänä.
"En tiedä, mutta se, mitä tuo mies sanoi, hyppäsi tv:stä ja tuli minuun."
Uskokaa vain, sama tulee tapahtumaan teillekin.
Randy on nähnyt suuria läpimurtoja mielisairauksista kärsivien elämässä.
Kohta kuulette, mitä lääkärit ovat sanoneet näistä ihmisistä.
Yliluonnollista! jatkuu pian.
Varaa paikkasi ja valmistaudu kokemaan Pyhä maa -
Sid ja Joyce Rothin kanssa.
Matkustamme 24.11.―3.12.2015. Lämpötila on silloin täydellinen.
Näe Öljymäki, Getsemane ja Golgata. Nauti ehtoollista kalliohaudalla.
Käy yläsalissa ja Qumranissa.
Rukouspalvelua Gennesaretinjärvellä.
Voit käydä kasteella Jordanissa juutalaiseen tapaan kuin Jeesus -
ja kokea vielä paljon muuta.
Tämän 10-päiväisen seikkailun hinta sisältää lennot New Yorkista, -
hotellimajoituksen, verot ja retket.
Älä jätä väliin tätä edullista matkaa Sid Rothin kanssa.
Varaa paikkasi puhelimitse tai nettisivuiltamme.
Yliluonnollista! jatkuu.
Monet ihmiset ovat... Annetaan Randyn kertoa tämä.
Kerro ihmisistä, jotka kärsivät mielenterveysongelmista -
ja paranivat välittömästi?
Mielenterveysongelmat olivat kuin Goljat, joka pilkkasi Israelin armeijaa.
Seurakunnassani oli skitsofreniasta kärsivä mies.
Monien fyysiset sairaudet olivat parantuneet, mutta psyykkiset eivät.
Psalmin 103 mukaan Jumala kuitenkin parantaa kaikki sairaudet.
Sanoin: "Herra, tähän sisältyvät myös psyykkiset sairaudet."
Jatkoimme rukousta asian puolesta. Jumala puhui eräälle miehelle, -
ja hän haki tyttärensä, jolla oli vainoharhainen skitsofrenia, -
pakko-oireinen häiriö ja anoreksia. Eräs ystäväni, insinööri, -
joka oli perustamassa uutta seurakuntaa siellä, rukoili vain: -
"Siunaan sinua Jeesuksen nimessä." Tyttö kaatui. Yöllä Herra käski häntä -
voitelemaan päänsä ja koko kehonsa öljyllä, ja hän tekin niin.
Hän kaatui lattialle eikä päässyt ylös. Sähkövirta kulki hänen kehonsa läpi.
Aamulla hän oli psyykkisesti oli täysin terve.
Eikö olekin hienoa?
Mitä lääkärit sanoivat tytöstä, jolla oli vakava skitsofrenia?
Kerroin tästä tiimillemme bussimatkalla Brasiliassa.
Eräs ryhmäläisistä on psykiatri. Hän sanoi, etten tainnut ymmärtää, -
miten ihmeellinen kertomukseni oli. Mielisairaudet olivat hänen alaansa.
Hän havainnollisti, kuinka ihmeellistä skitsofreniasta paraneminen on.
Se on vähän kuin kertoisi kirurgille, että joltakulta oli raaja poikki, -
ja se kasvoi takaisin. Skitsofreniasta paraneminen on yhtä suuri ihme.
Jumalan kanssa se on yksinkertaista!
Haluan viedä teidät videon kautta yhteen Randyn kokouksista.
Olen aivan varma, että haluatte nähdä tämän.
Joku pitää kädessään toisen ihmisen lasisilmää, -
ja näette kuopan, johon se kuuluu. Se ei ole siellä, tilalla on uusi silmä.
Haluatteko nähdä sen? Antaa palaa!
Hän menetti silmänsä 20 vuotta sitten. Pupilli näkyy valkuaisen takana.
Silmä ei ollut kunnolla muodostunut, ja se oli todella pieni.
Hän käytti lasisilmää näyttääkseen normaalilta. ―Hänellä oli tämä -
silmän sijaan, mutta sitä ei tarvita.
Tämä oli silmäkuopassa. Katsokaa, kuinka syvä se oli.
Sain MS-tautidiagnoosin kymmenen vuotta sitten.
Tulin tänne pyörätuolissa. En pystynyt liikkumaan ilman sitä.
Randy ja muut puhuivat paranemisesta, ja yhtäkkiä koin, -
että jaloissani kulki kuin sähkövirta. Jumala teki minussa ihmeen!
Mikä sinulla oli? ―Kädestäni törrötti metallilevy.
Se oli ollut siinä vuosia. Katsoin sitä, kun rukoilimme, -
ja samassa se katosi. Se oli poissa!
Tässä on jalkani, vino jalkani.
ENNEN ― JÄLKEEN
Lantiostani on puuttunut luunpala kolme vuotta.
Minulla oli pahoja kipuja juostessa.
En pystynyt liikuttamaan lantiotani tiettyyn suuntaan.
Nyt voin tehdä sen!
Kolmeen vuoteen en pystynyt tuohon! ―Halleluja!
Minunkin pitää antaa aplodit tuosta!
Randy, olet tavannut monia, joilla oli kehossaan metallia, -
mikä aiheutti heille kipuja, ja kivut ovat lähteneet.
Tämä on kuitenkin uskomatonta. Teit tutkimuksen ihmisistä, -
jotka paranivat tällaisista kivuista. Montako tapausta tutkit?
Tiedän 1 400 ihmistä, jotka ovat parantuneet vuoden 2009 jälkeen -
heihin leikkauksissa laitettujen metalliosien aiheuttamista -
kivuista tai liikuntakyvyn rajoitteista. Väitöskirjani käsitteli tätä aihetta.
Tein tutkimusta vuoden ajan, ja tutkimme satoja ihmisiä -
viidellä eri mantereella. Sadat ihmiset paranivat.
Pidän siitä, että Randyn mukana on lääkäreitä, jotka vahvistavat ihmeet.
Montako ihmettä olet dokumentoinut videolle jossain tietyssä ajassa?
Kun valmistauduin ohjelmaasi, yksi kysymyksistä oli, -
olenko nähnyt uusia paranemisia viime kerran jälkeen. Lähetin sinulle -
106 sivua paranemisista kertovien todistusvideoiden käsikirjoituksia.
Tämä taisi vastata kysymykseeni.
Jumala käyttää sinua, ja matkustat ympäri maailmaa, -
mutta lääkäri sanoi, ettet saa enää lentää. Miksi?
Matkustaminen on aiheuttanut minulle pahoja selkävaivoja: -
kolme välilevytyrää, kaksi hermoa puristuksissa ja pahat kivut.
Käytin vahvoja lääkkeitä. Minulle sanottiin, että olisin onnekas, -
jos selviäisin fysioterapialla. Luultavasti minut pitäisi leikata.
Odota hetki. Luuletteko, että Jumala sallisi tämän miehen -
edustaa Jumalan valtakuntaa kyvyttömänä matkustamaan?
Ei tietenkään! Kohta kuulette, mitä tapahtui.
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Osoite on www.SIDROTH.org/ISN
Elämä on aina liikkeessä.
Ihmiskunta rakentaa, kasvaa, -
liikkuu ja kehittyy.
Kaoottisten rutiinien keskellä on helppo unohtaa, -
että elämän sekasotkun keskellä yksi asia ei muutu.
Kun kohtaamme vaikeuksia, -
voimme turvata muuttumattoman Jumalan lupauksiin.
ELÄMÄ MUUTTUU. JUMALAN SANA PYSYY SAMANA.
PARANTAVAT KIRJOITUKSET
LISÄTIETOJA RUUDULLA NÄKYVÄSTÄ OSOITTEESTA
Monet ohjelman katsojat ovat kokeneet ihmeitä ja parantumisia.
Vasemmassa jalassani oli kramppeja ja jatkuvaa kipua.
Kipu jatkui usein läpi yön.
Heräsin viiltävään kipuun, johon ei auttanut mikään.
Pelkäsin yliluonnollista, -
mutta ohjelmanne ja mentorointi- materiaalinne muuttivat asian.
En pelkää enää ja uskon saaneeni ilmestyksen Jumalalta.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Lääkäri sanoi Randylle, ettei hän saanut enää lentää.
Ennuste tuntui varmasti kamalalta.
Minun pitäisi enää astua koneeseen. Vaiva johtui monista pitkistä lennoista.
Lääkäri näki sen selästäni. Selkärangan alaosan notko puuttui.
Kolmen kuukauden fysioterapian jälkeenkään en pystynyt -
kumartumaan ja koskettamaan varpaitani ilman kovaa kipua.
Paranin, kun eräs louisianalainen liikemies näki näyn selästäni, -
nikamista, välilevyistä ja hermoista.
Herra käski häntä painamaan vääntyneen kohdan paikalleen.
Et ollut samassa paikassa kuin hän. ―En, hän oli tuhannen mailin päässä.
Se tapahtui yöllä. Aamulla heräsin ja kosketin vahingossa varvastani.
Se ei sattunut. Kävelin ja kiipesin portaita. Huusin vaimolleni: -
"Olen parantunut enkä tiedä, miten." Herra oli parantanut minut jotenkin.
Samana päivänä tuo mies lähetti minulle viestin kokemuksestaan.
Soitin hänelle heti ja sanoin, että se oli Herrasta, olin parantunut.
Herra paransi minut, ja olen lentänyt valtavasti sen jälkeen.
Tämä on totta. Randy kertoi sen minulle, ja Henki vahvisti sen tauolla.
Tiedän, että Jumala on antanut hänelle tiedon sanoja.
Jos hän mainitsee sinun ongelmasi, paranet siitä -
Jeshuan eli Jeesuksen nimessä. Kertoisitko tiedon sanasi?
Selvä. Jollakulla on niveltulehdukseen liittyvää kipua tai muuta vikaa -
vasemman käden keskimmäisissä rystysissä. Herra parantaa sinut.
Hän on näyttänyt meille, mitä haluaa tehdä. Hän sanoo sinulle samoin -
kuin sanoi sokealle Bartimeukselle. "Ole turvallisella mielellä, -
Hän kutsuu sinua." Ota vastaan paraneminen.
Jollakulla on vikaa vasemman nilkan ulkosyrjällä. Jumala parantaa sen.
Sitten on jotain vasemmassa solisluussa ja oikeassa kyynärpäässä.
Jollakulla on metallia oikeassa nilkassaan, ja se aiheuttaa ongelmia.
Jumala haluaa parantaa sen. Joku on joko menossa leikkaukseen -
tai ollut leikkauksessa. Kuulin sanan "leikkaus", mutten saanut selitystä.
Se liittyy kuitenkin häntäluuhun ja ehkä leikkauksen komplikaatioihin.
Rukoilen näiden asioiden puolesta. Isä, kiitos siitä, mitä teet pian.
Heprean sana toda tarkoittaa kiitosta siitä, mitä on tapahtumassa.
Kiitän Sinua vasemman nilkan, vasemman solisluun, -
oikean kyynärpään, oikean, metallia sisältävän nilkan -
ja häntäluun parantamisesta. Jeesuksen nimessä kiitän tästä.
Käsken kipua lähtemään. Isä, en tiedä, kuinka teet sen, -
mutta kiitän Sinua ihmeistä, joita teet. Monilla katsojilla on metallia kehossa.
Saakoot he kokea voimasi. Lähes kaikki ihmiset tutkimuksessani -
kokivat lämpöä parantuessaan. Rukoilen, että yliluonnollinen lämpö -
virtaisi kehoonne merkkinä tulevasta paranemisesta.
Tämä tapahtuu aivan pian. Siunaamme teitä Jeesuksen nimessä.
Täällä on nyt sellainen Jumalan Hengen virtaus, -
että ilman tiedon sanojakin me tiedämme ja kohta tekin tiedätte: -
Nouse ylös, olipa vaivasi mikä vain, -
ja usko, että kuljet Jumalan näkymättömään läsnäoloon.
Missä tahansa tuo joki virtaa, siellä on elämää.
Paranemisen joki virtaa.
Monen selkä, niska tai syöpä paranee, mitä vain tarvitset.
Hyppää jokeen ja ui siellä vähän, näin.
Se on todella virvoittavaa. Ota vastaan virvoitus -
elävän Jumalan joessa. Jeshuan nimessä, olet parantunut.
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin luodakseen -
yhden uuden ihmisen.
Monet ohjelman katsojat ovat kokeneet ihmeitä ja parantumisia.
Pelkäsin yliluonnollista, -
mutta ohjelmanne ja mentorointi- materiaalinne muuttivat asian.
En pelkää enää ja uskon saaneeni ilmestyksen Jumalalta.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Kaukana Australiassa Jumala nosti esiin uuden Kathryn Kuhlmanin.
Hän tekee noita samoja ihmeitä, mutta yksi asia on toisin: -
Ihmeiden tekemisen lisäksi hän opettaa kaikille muillekin, -
kuinka tehdä noita ihmeitä. Haluatteko oppia? Minä myös!
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki